**Informatika szakkör**

A szakkör elsődleges célja a tanulók informatikai ismereteinek bővítése, az informatika megszerettetése.

Az egyik leglátogatottabb szakkör, ahol tanulóknak lehetősége van a korszerű információszerzés technikáinak az elsajátításához.

A számítástechnikai tudás korunk elengedhetetlen velejárója, melynek alapszinten történő elsajátítása minden embernek jogos igénye. Az iskolánkban az informatika szakkör elsődleges célja az informatika megszerettetése, a meglévő ismereteik bővítése, a megszerzett tudás szinten tartása. Mivel minden tanuló sajátos nevelési igényű, így fontos az egyéni képességek megismerése, melynek ismeretében szabad csak a tanulókkal szembeni elvárásokat megfogalmazni. A tanulók körében az egyik legkedveltebb szakkör, ahol az alsós és felső tagozatos, valamint a szakiskolai gyermekeknek, lehetőségük van a korszerű információszerzés technikáinak az elsajátítására.

A diákok megtanulják a rendelkezésre álló eszközök (nyomtató, scanner, kivetítő, digitális fényképezőgép) használatát, tapasztalatokat szereznek, valamint megismerik az internetben rejlő lehetőségeket. A tantárgy oktatása, számukra olyan készségek fejlesztését is lehetővé teszi, mint a figyelem, a gondolkodás, az emlékezet, a kreativitás, a térbeli-időbeli tájékozódás, valamint a finommozgások gyakorlása.

.

A szakköri foglalkozás minden héten, hétfőn, szerdán, csütörtökön és pénteken van 14.30-tól 15:15-ig, a korszerűen felszerelt informatika teremben folynak.

A tanulók a szakkör keretein belül olyan ismereteket, készségeket sajátítanak el, amelyek képessé teszik őket a jövőben informatikához kötődő egyéni, önálló alkotómunkára.

Surányi Gáborné